દરમ્યાન ચોથે દિવસે રાજયનાં આરોગ્ય મંત્રી વલ્લભભાઈ પટેલનો કોઈક કાર્યક્રમ મુળી તાલુકાની સરહદે આવેલ મોરબી તાલુકાના ગામ જેતપર ખાતે હતો મુળી તાલુકા પ્રમુખ બનારાજા જેતપર ગામે પહોચી ગયા જેતપર ગામે કાર્યક્રમ પુરો થયા પછી બનારાજાએ આરોગ્ય મંત્રીને મળી સંસદ સભ્ય ઉપર મુળી ફોજદારે ખોટી રીતે દારૂનો કેસ કર્યાની ફરિયાદ કરી તથા વધુમાં પોતાનો પક્ષ પ્રેમ તથા પોતાની હોંશીયારી પણ વર્ણવી કે ભલે સંસદ સભ્ય તથા તેમના મિત્રો પીધેલા હતા અમોએ તો ફોજદારને અંધારામાં રાખી ડોકટરને સમજાવી ને એક સાવ સીધા સાદા અને સાવ સ્વામીનારાયણ વ્યકિત અને હોસ્પિટલના કલાર્કનું લોહી લેવડાવી લેબોરેટરીમાં મોકલવા ગોઠવણી કરી દીધી છે.